ΓΡΑΠΤΗ ΕΡΩΤΗΣΗ E-1737/01

υποβολή: Erik Meijer (GUE/NGL) προς την Επιτροπή

(15 Ιουνίου 2001)

Θέμα: Μη αποδοτικές επενδύσεις και συνεχιζόμενες ελλείψεις ικανότητας στην σιδηροδρομική μεταφορά προϊόντων μεταξύ Ολλανδίας και Ιταλίας

1. Γνωρίζει η Επιτροπή ότι η Ολλανδία έχει προβεί σε εξαιρετικάψηλές επενδύσεις ύψους 4,4 δις ευρώ για την κατασκευή σιδηροδρομικής γραμμής χωρίς διασταυρώσεις προκειμένου να δημιουργηθεί μεγάλη ικανότητα μεταφοράς προϊόντων σε μεγάλη απόσταση με τη σιδηροδρομική γραμμή Betuwelijn που συνδέει Δύση και Ανατολή, δηλαδή τον λιμένα του Ρότερνταμ με τα Ολλανδο-γερμανικά σύνορα στο Zevenaar;

2. Γνωρίζει η Επιτροπή ότι και η Ελβετία έχει προβεί σε πολύψηλές επενδύσεις για τη δημιουργία σιδηροδρομικής γραμμής χωρίς διασταυρώσεις προκειμένου να δημιουργηθεί μεγάλη ικανότητα μεταφοράς προϊόντων σε μεγάλη απόσταση ήτοι μέσω του τούνελ Gotthard που συνδέει Βορρά- Νότο, Ζυρίχη - Κιάσσο· η εν λόγω γραμμή μαζί με τις παράλληλες σιδηροδρομικές σήραγγες των Άλπεων πρόκειται να στοιχίσει 19 δισεκατομμύρια ευρώ·

3. Γνωρίζει επίσης η Επιτροπή ότι η Ολλανδία και η Ελβετία βασίζουν τις επενδύσεις αυτές σε μία σημαντικότατη αύξηση της σιδηροδρομικής μεταφοράς προϊόντων από το 2006 έως το 2010 στο ήδη βεβαρημένο άξονα μεταφορών Ρότερνταμ, Κολωνίας, Βασιλείας, Μιλάνου, Γένοβας, ως τμήματος ενός διευρωπαϊκού δικτύου ροής προϊόντων και ότι, κατά συνέπεια η σύνδεση αυτή κατά το μεγαλύτερό της τμήμα θα διέρχεται από το γερμανικό έδαφος και κατά ένα μικρό τμήμα από το ιταλικό·

4. Συμμερίζεται η Επιτροπή τις προσδοκίες μου ότι οι νέες ολλανδικές και ελβετικές σιδηροδρομικές διαδρομές θα χρησιμοποιήσουν συγκριτικά σε περιορισμένο μόνον βαθμό τις απαιτούμενες για αυτές επενδύσεις δεδομένου ότι η ικανότητα των ενδιάμεσων διαδρομών εξακολουθεί να μην φθάνει στο ανάλογο ύψος, ότι ισχύουν ανά χώρα διαφορετικοί κανόνες οι οποίοι παρεμποδίζουν την ταχεία και ανεμπόδιστη κυκλοφορία των εμπορευματικών συρμών, ότι η ικανότητα των οδικών μεταφορών εμπορευμάτων διευρύνεται και ότι η κυκλοφορία φορτηγών αυτοκινήτων προστατεύεται με μείωση των φόρων έναντι των ανοδικών τιμών καυσίμων που ορίζονται από τις εταιρείες πετρελαίων·

5. Θεωρεί η Επιτροπή ότιπό τις συνθήκες αυτές είναι ευκταίο να περιορισθούν οι ολλανδικές επενδύσεις ή να διευρυνθούν οι γερμανικές επενδύσεις ούτως ώστε να ανταποκρίνονται καλύτερα μεταξύ τους τα τμήματαποδομής· Με ποιό τρόπο φρονεί η Επιτροπή ότι μπορεί να συμβάλει στον τομέα αυτόν·

Πηγή: Ολλανδική ημερήσια εφημερίδα De Volkskrant της 21ης Μαΐου 2001.

Απάντηση της κας de Palacio εξ ονόματος της Επιτροπής

(6 Σεπτεμβρίου 2001)

1. Εδώ και πολλά χρόνια η Κοινότητα συμμετέχει ενεργώς, μέσω του προϋπολογισμού για τα διευρωπαϊκά δίκτυα μεταφορών, σε χρηματοδότηση της γραμμής Betuwe, η οποία συγκαταλέγεται μεταξύ των 14 έργων προτεραιότητας που αναφέρονται στο παράρτημα ΙΙΙ των προσανατολισμών για θέματα ανάπτυξης του διευρωπαϊκού δικτύου μεταφορών (απόφαση αριθ. 1692/96 του Κοινοβουλίου και του Συμβουλίου της 23/07/96). Η έντονη αυτή χρηματοοικονομική προσπάθεια θα συνεχιστεί στο πλαίσιο των δημοσιονομικών προοπτικών για την περίοδο 2001-2006.

2.-5. Η Επιτροπή παρακολουθεί προσεκτικά τηνλοποίηση των νέων σιδηροδρομικών γραμμών στην Ελβετία των οποίων η λειτουργία θα επιτρέψει την ουσιαστική αύξηση του δυναμικού των σιδηροδρομικών αξόνων βορρά-νότου στην Ευρώπη. Μέρος των κεφαλαίων από τον προϋπολογισμό 2001-2006 για τα διευρωπαϊκά δίκτυα προορίζεται για την αντιμετώπιση των σημείων στα οποία παρατηρείται σιδηροδρομική συμφόρηση και τοιουτοτρόπως αφιερώνεται σε πολλά σημαντικά έργα, στη Γερμανία και την Ιταλία, που αποσκοπούν στη βελτίωση του δυναμικού των γραμμών πρόσβασης σ'αυτές τις νέες σιδηροδρομικέςποδομές στην Ελβετία, ιδίως μάλιστα στο τμήμα Όφενμπουργκ (Γερμανία) - Βασιλεία (Ελβετία) και γύρω από το Μιλάνο.

Στις αρχές του Ιουνίου του 2001, η γραμμή Domodossola - Νοβάρα (που χρηματοδοτήθηκε στο πλαίσιο του προϋπολογισμού για το διευρωπαϊκό δίκτυο μεταφορών) τέθηκε εκ νέου σε λειτουργία μετά από σημαντικές εργασίες εκσυγχρονισμού. Η γραμμή αυτή, που αποτελεί προέκταση του άξονα του Simplon, επιτρέπει πλέον στους εμπορικούς σιδηροδρομικούς συρμούς, ιδίως μάλιστα σε όσους ασχολούνται με τις συνδυασμένες μεταφορές, να συνδέσουν την Ελβετία με το λιμένα της Γένοβας, αποφεύγοντας τον κόμβο του Μιλάνου, με αποτέλεσμα σημαντική εξοικονόμηση χρόνου.

Όντως, όταν θα ολοκληρωθούν οι αλπικές γραμμές και η γραμμή στο Betuwe το δυναμικό τωνποδομών για όλο τον άξονα Κάτω Χωρών - Ιταλίας θα έχει ουσιαστικά ενισχυθεί, πράγμα που θα επιτρέψει τη βελτίωση της ποιότητας των παρεχόμενων σιδηροδρομικώνπηρεσιών ιδίως όσον αφορά τη μεταφορά εμπορευμάτων.

Επιπλέον, κρίνεται σκόπιμο ναπενθυμιστεί ότι μεταξύ των άλλων έργωνψηλής προτεραιότητας που περιλαμβάνει το παράρτημα ΙΙΙ της προαναφερθείσας απόφασης, συγκαταλέγονται δύο νέες αλπικές γραμμές μεταξύ της Γαλλίας και της Ιταλίας (Mont Cenis) αφενός και μεταξύ της Αυστρίας και της Ιταλίας (Μπρένερ) αφετέρου που θα επιτρέψουν ενόψει του 2015 την περαιτέρω ενίσχυση του δυναμικού των αξόνων βορρά-νότου. Αυτό είναι σύμφωνο με την επιθυμία που εξέφρασε το Ευρωπαϊκό Συμβούλιο στο Gteborg τον Ιούνιο του 2001 καλώντας τα κοινοτικά θεσμικά όργανα να αποδώσουν τη δέουσα προτεραιότητα ιδίως στις επενδύσεις για τους σιδηροδρόμους με στόχο την προαγωγή της αειφόρου ανάπτυξης.

Στο πλαίσιο αυτό, και εκτός της τόνωσης της χρηματοοικονομικής ενίσχυσης προς τιςποδομές, η Επιτροπή εντόπισε σειρά μέτρων, εκ των οποίων μια πρώτη δέσμη εγκρίθηκε από το Συμβούλιο το Δεκέμβριο του 2000, με στόχο την ενίσχυση της ανταγωνιστικότητας και της ελκυστικότητας των σιδηροδρόμων στο πλαίσιο του ανοίγματος των αγορών σιδηροδρομικής μεταφοράς εμπορευμάτων.

4. Η Επιτροπή συμμερίζεται την ανάλυση σύμφωνα με την οποία οι βέλτιστες δυνατές συνθήκες για την ανταγωνιστικότητα των σιδηροδρομικών μεταφορών εμπορευμάτων δεν έχουν ακόμη επιτευχθεί. Η ποικιλία των τεχνικών κανόνων και των κανόνων που εφαρμόζονται όσον αφορά την ασφάλεια σε εθνικό επίπεδο καθώς και η αδυναμία των σιδηροδρόμων να εξεύρουν ικανοποιητικές κοινές λύσεις, έχουν επιβαρύνει σοβαρότατα τις σιδηροδρομικές μεταφορές εμπορευμάτων.

Γι'αυτό το λόγο η οδηγία σχετικά με τη διαλειτουργικότητα των σιδηροδρομικών συστημάτων παραδοσιακού τύπου(1) καθιερώνει συγκεκριμένο πλαίσιο για την επεξεργασία τεχνικών προδιαγραφών διαλειτουργικότητας. Οι εργασίες αυτές άρχισαν κατά το τρέχον έτος και αποδίδουν τη δέουσα σημασία στη μεταφορά εμπορευμάτων με σιδηροδρομικά μέσα. Στόχο αποτελεί η συγκρότηση ενός ευρωπαϊκού σιδηροδρομικού χώρου δίχως τεχνικά ή νομικά σύνορα που να επιτρέπει την ανάπτυξη της μεταφοράς των εμπορευμάτων με ανταγωνιστικά κριτήρια.

Όσον αφορά τις συνθήκες του ανταγωνισμού μεταξύ σιδηροδρομικών και οδικών μεταφορών, η Επιτροπή θεωρεί απαραίτητο να επανεξεταστεί το πλαίσιο των χρεώσεων που ισχύει για τα επιμέρους μεταφορικά μέσα, λαμβάνονταςπόψη τις εξωτερικές δαπάνες, ώστε να επαναποκατασταθεί η ισορροπίαπέρ των μεταφορικών μέσων που είναι ευνοϊκότερα για το περιβάλλον όπως οι σιδηρόδρομοι, οι πλωτές οδοί ή οι θαλάσσιες ενδομεταφορές σε μικρές αποστάσεις.

(1) ΕΕ L 110 της 20.4.2001.